Nopeuskameroiden kuvat poliisille jatkossa vauhdilla - 400 000 kuvaa vuodessa - Kotimaa - Uutiset - MTV.fi
Kotimaa Julkaistu 20.05.2014 16:15
Kaikki poliisin automaattivalvonnan sakot lähetetään pian Helsingistä. Viimeisetkin alueelliset liikenneturvallisuuskeskukset sulkevat ovensa kesäkuun alussa.
Keskuksessa tutkitaan valokuvat, joita tulee poliisin automaattivalvonnasta eli valvonta-autoista ja liikenneturvallisuuskameroista. Vuodessa kuvia kertyy noin 400 000.
Uuden valtakunnallisen liikenneturvallisuuskeskuksen johtaja komisario Dennis Pasterstein kertoo, ettei toiminnan keskittäminen näy autoilijoille juuri muuten kuin muuttuvina palvelunumeroina.
Enemmän vaikutusta on uudella tekniikalla. Kesän jälkeen kameroiden kuvat siirtyvät poliisille langattomasti.
– Nykyään kuvan ottamisesta ilmoituksen lähettämiseen menee noin viikko. Tulevaisuudessa voi olla, että kyse on vain muutamista päivistä, Pasterstein kertoo.
Tulvavaara pohjoisessa: Tulva katkaissut myös suositun Karhunkierroksen Pian Lapissakin voidaan saada vain ahvenanmaalaisille kuulunut etu?